Paul Keres (advokaat)

Paul Keres (sündinud 11. novembril 1982 Tallinnas) on vandeadvokaat, Eesti Advokatuuri liige alates 12. jaanuarist 2010. Ta lõpetas aastal 2002 Tallinna Reaalkooli ja aastal 2007 Tartu Ülikooli õigusteaduskonna, aastal 2009 lõpetas ta samas magistriõpingud. Ta on advokaadibüroo Levin OÜ vandeadvokaat. Varem on ta olnud advokaadibüroo Glikman Alvin & Partnerid advokaat. Tema esindatute seas on olnud Kaur Kender, Aivar Mäe, Mailis Reps, Varro Vooglaid, Heiki Nabi ja Parvel Pruunsild. Ta on tegelenud Tallinna Sadama kohtuasjaga ning esindanud Postimees Gruppi. 2021. aastal hages Eesti peaminister Kaja Kallas Paul Kerest, kuna viimane oli väitnud Kuku raadios, nagu oleks Kallas pidanud oma sünnipäevapidu riigi kulul. Kohus määras Keresele ebaõigete faktiväidete ja ebakohase väärtushinnangu avaldamisega tekitatud mittevaralise kahju eest hüvitise summas 15 000 eurot, mille ta peab tasuma SA Hille Tänavsuu Vähiravifondile "Kingitud elu" ja katma Kallasele menetluskulud kogusummas. Kohus selgitas määratud hüvitise suurt suurust sellega, et Keres tekitas Repsi kaitsmiseks teadlikult meedias skandaali, et juhtida avalikku tähelepanu eemale oma kaitsealuselt. Riigikohus edasikaevatud otsust arutada ei võtnud ning ringkonnakohtu otsusel kohustati Kerest KuKu raadios oma väited Kalda suhtes ümber lükkama, samas moraalset kahju 15 000 euroga hüvitama ei pea. Priit Piilmanni pärandi kohtuasjas on esitatud ajakirjanduses kahtlusi, et Keres on esitanud teadlikult valeväiteid. Samuti on Kerest süüdistanud spordiklubi Sparta, kelle sõnul levitas advokaat spordiklubi mainet kahjustavaid valeväiteid. Koos Margus Lattiku, Ain Veide ja Tarmo Koppeliga lõi ta 2022. aastal Isikuvabaduse Sihtasutuse. 2017 – aasta advokaat (Kaur Kenderi kriminaalasi) Ta on abielus, abikaasa Ilo-Hanna on samuti advokaat, neil on poeg. Paul Kerese vanaisa oli maletaja Paul Keres, vanaonu oli füüsik Harald Keres. Paul Keres, Eesti Advokatuur. Meeskond Levin (vaadatud 2. veebruaril 2023) "Eesti kuulsaima maletaja pojapoeg kaitseb kahte kõmulist tegelast" Postimees, 16. jaanuar 2016 "Advokatuur valis aasta advokaadiks Paul Kerese" ERR, 19. detsember 2017 "Advokaat: Aivar Mäe vastu on käivitatud sihikindel hävitamisoperatsioon" ERR, 2. juuli 2020 "GALERII ⟩ Kohus pani Kaja Kallast ja Mailis Repsi võrrelnud advokaat Kerese kutse-eetika kahtluse alla" Postimees, 13. detsember 2022 "Vooglaid läks koroonatõendi pärast valitsuse vastu kohtusse" ERR, 24. september 2021 Janno Joala. "Sparta spordiklubi: Heiki Nabi ja Paul Keres on esitanud valeväiteid" ERR, 4. november 2022 Margus Martin. "Ärimees Pruunsild tahab Vikipeedia koos Ligi ja Ansipiga liistule tõmmata" Postimees, 19. jaanuar 2023 "Ringkonnakohus tühistas Keresele ja Rohtlale tehtud trahvi" ERR, 28. juuni 2021 "Ajakirjanik Kadri Kuulpaki lugude sari sai kohtus kaotuse: mis juhtus tegelikult?" Elu24, 15. märts 2023 "Kohus asus vaagima Kaja Kallase hagi Paul Kerese vastu" ERR, 13. detsember 2022 "Kohus käskis Keresel maksta Kaja Kallasele 15 000 eurot kahjutasu" ERR, 26. aprill 2023 Ekspress, Eesti (2. mai 2023). "Kohus lajatas täiega: advokaat Paul Keres rõõnas peaminister Kaja Kallast". Eesti Ekspress. Vaadatud 7. mail 2023. ERR (23. september 2024). "Keres peab teatama Kuku raadios, et valetas Kallase kohta". ERR. Vaadatud 23. septembril 2024. "Suurärimees Piilmanni pere teatas, et nooremad lapsed on testamendis sees. Laste esindaja valetas" Eesti Ekspress, 2. veebruar 2023 Isikuvabaduse Sihtasutus (90015643) e-äriregister "Advokaat Paul Keres lõi maailmavaatelise sihtasutuse" ERR, 16. juunil 2023 "Suur intervjuu! Paul Keres: maailm on läinud täiesti ülepea lolliks, ja ma kardan, et läheb veel rohkem lolliks" Postimees, 26. jaanuar 2018 "„Advokaat Keres, mida te teete? Te olete nagu koolipoiss!“ Tippadvokaadid said kohtult pragada" Õhuleht, 14. detsember 2022